संस्थागत प्रसव में और तेजी लाने का निर्देश
बोकारो | मुख्यसचिव राजबाला वर्मा ने जिले के अधिकारियों के साथ वीडियो कांफ्रेंसिंग की। इस मौके पर स्वास्थ्य निदेशक डॉ. एके चौधरी ने सदर अस्पताल बोकारो के उपाधीक्षक डॉ. अर्जुन प्रसाद से अस्पताल के बारे में जानकारी ली। सदर अस्पताल में संस्थागत प्रसव में और तेजी लाने का निर्देश दिया। उन्होंने प्रतिरक्षण का काम नौ मार्च से ही चालू करने का निर्देश दिया है। डॉ. चौधरी ने डीएस को जिन जिन सहियाओं का पेमेंट अभी तक नहीं हुआ है, उन्हें नौ से 11 मार्च तक शिविर लगाकर उनका पेमेंट करने का निर्देश दिया है। स्वास्थ्य निदेशक ने इसी सप्ताह में एक स्वास्थ्य शिविर लगाने का भी निर्देश दिया है। इसकी तिथि और समय उपाधीक्षक को सुनिश्चित करने का निर्देश दिया है। इस मौके पर स्वास्थ्य निदेशक ने संस्थागत प्रसव, टीकाकरण का मासिक प्रतिवेदन भी प्रस्तुत करने का भी निर्देश दिया।
hin_Deva hin_Deva